Jyske Bank Boxen i Herning lægger halgulv til, når der i weekenden spilles Final Four Santander Cup i Håndbold. Og lodtrækningen faldt ud således, at sidste års to finalister Aalborg Håndbold og Mors-Thy mødes i den ene semifinale lørdag klokken 13.30. Direktør i Aalborg Håndbold Jan Larsen glæder sig til opgøret mod Mors-Thy, som sidste år i samme turnering slog Aalborg Håndbold i finalen. - Der bliver klem på. Der kommer mange aalborgensere og mange fra Mors-Thy. Det er en festdag, siger Jan Larsen. Den anden semifinale står mellem Bjerringbro/Silkeborg og GOG fra Odense. Se hele interviewet med Jan Larsen øverst i artiklen.

Opsummering:
Der er lagt op til revancheopgør i den ene semifinale i Final Four Santander Cup mellem Aalborg Håndbold og Mors-Thy, som vandt sidste års finale over aalborgenserne.